Diari Oficial de la Generalitat Valenciana


Sumari del DOGV 2424, del 01-01-1995 (1995/833512)

ORDRE de 10 de novembre, de la Conselleria d'Educació i Ciència, per la qual s'aproven determinats projectes editorials per a l'Educació Infantil i s'autoritza l'ús dels materials curriculars corresponents en centres docents públics i privats de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/11/10/(1)/dof/vci/html**

### Dades del document

Número de DOGV
:   2424

Data del DOGV
:   01-01-1995

Secció del DOGV
:   DISPOSICIONS GENERALS

Número del document
:   1995/833512


Data del document
:   10-11-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 10 de novembre, de la Conselleria d'Educació i Ciència, per la qual s'aproven determinats projectes editorials per a l'Educació Infantil i s'autoritza l'ús dels materials curriculars corresponents en centres docents públics i privats de la Comunitat Valenciana.  
El Reial Decret 2093/1983, de 28 de juliol, sobre traspàs de funcions i serveis de l'administració de l'estat a la Comunitat Valenciana en matèria d'educació, determina, en l'apartat D.i. de l'annex, les condicions en què l'autorització dels llibres de text i material didàctic serà realitzada per la Conselleria d'Educació i Ciència.  
El Decret 187/1994, de 13 de setembre, regula la supervisió dels materials didàctics curriculars per als ensenyaments de règim general establerts en la Llei Orgànica 1/1990, de 3 d'octubre, d'Ordenació General del Sistema Educatiu, i també el seu ús en els centres docents. Aquest decret determina com a objecte de supervisió els projectes editorials i defineix els requisits que han de tenir per a la seua aprovació, la qual cosa implicarà l'homologació dels materials didàctics curriculars que resulten del seu desenvolupament perquè puguen ser utilitzats en centres docents públics i privats.  
D'altra banda, el Decret 19/1992 de 17 de febrer, ha establert el currículum de l'Educació Infantil a la Comunitat Valenciana.  
Per tot això, en virtut de les competències que m'atribueix l'article 35 de la Llei 5/1983, de 30 de desembre, de Govern Valencià,  
ORDENE:  
Primer  
Queda aprovat per a l'Educació Infantil el projecte editorial supervisat que s'esmenta en l'annex, i homologats els materials didàctics curriculars que resulten del seu desenvolupament per a l'utilització en els centres docents de la Comunitat Valenciana.  
Segon  
Els materials curriculars que resulten del projecte editorial hauran de reflectir aquesta homologació en els termes següents: «Material didàctic curricular per a ... (etapa i cicle o curs), elaborat segons el projecte editorial aprovat per l'Ordre ... de la Conselleria d'Educació i Ciència».  
Contra aquesta ordre, que esgota la via administrativa, els interessats podran interposar-hi un recurs contenciós administratiu en el termini de dos mesos comptats a partir de la publicació en el Diari Oficial de la Generalitat Valenciana, davant el Tribunal Superior de Justícia de la Comunitat Valenciana, de conformitat amb el que disposa l'article 58.1 de la Llei de la Jurisdicció Contenciosa Administrativa, amb la comunicació prèvia a l'òrgan que dicta l'acte impugnat de conformitat amb el que disposa l'article 110.3 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú.  
Valencia, 10 de noviembre de 1994  
El conseller d'Educació i Ciència,  
Joan Romero i González  
ANNEX I  
Editorial BruÑo: projecte editorial «Andi» per al segon cicle de l'Educació Infantil.  
Versió: castellà i valencià.


Còpia Permalink ELI